Na temelju članka 67. stavka 1. Zakona o komunalnom gospodarstvu ("Narodne novine", broj: 68/18, 110/18 i 32/20) i članka 32. Statuta Općine Donji Kraljevec ("Službeni glasnik Međimurske županije", broj: 6/13, 10/13, 2/18, 5/20, 5/21, 7/21-pročišć.tekst), Općinsko vijeće Općine Donji Kraljevec na 6. sjednici održanoj dana 16.12.2021.godine, d o n o s i :

 **P R O G R A M**

**građenja komunalne infrastrukture za 2022. godinu za Općinu Donji Kraljevec**

**Članak 1.**

**OPĆE ODREDBE**

Ovim Programom građenja komunalne infrastrukture (u daljnjem tekstu: Program) se određuje komunalna infrastruktura koja će se graditi na području Općine Donji Kraljevec za razdoblje od 1. siječnja do 31. prosinca 2022. godine.

Procjena troškova građenja komunalne infrastrukture obavlja se prema načelu punog pokrića troškova građenja komunalne infrastrukture određenog programom građenja komunalne infrastrukture.

Troškovi građenja komunalne infrastrukture obuhvaćaju troškove:

1. zemljišta na kojem će se graditi komunalna infrastruktura
2. uklanjanja i izmještanja postojećih građevina i trajnih nasada
3. sanacije zemljišta (odvodnjavanje, izravnavanje, osiguravanje zemljišta i sl.),
4. uključujući i zemljišta koja je jedinica lokalne samouprave stavila na raspolaganje
5. izrade projekata i druge dokumentacije
6. ishođenja akata potrebnih za izvlaštenje, građenje i uporabu građevina komunalne infrastrukture
7. građenja i provedbe stručnog nadzora građenja komunalne infrastrukture
8. evidentiranja u katastru i zemljišnim knjigama.

Programom građenja komunalne infrastrukture određuju se:

1. građevine komunalne infrastrukture koje će se graditi radi uređenja neuređenih dijelova građevinskog područja (skupina A),
2. građevine komunalne infrastrukture koje će se graditi u uređenim dijelovima građevinskog područja (skupina B),
3. građevine komunalne infrastrukture koje će se graditi izvan građevinskog područja (skupina C),
4. postojeće građevine komunalne infrastrukture koje će se rekonstruirati i način rekonstrukcije (skupina D),

**Članak 2.**

**FINANCIRANJE GRAĐENJA KOMUNALNE INFRASTRUKTURE**

Građenje komunalne infrastrukture financira se sredstvima:

-komunalnog doprinosa,

-komunalne naknade

-cijene komunalne usluge,

-naknada za koncesije,

-proračuna Općine,

-fondova Europske unije,

-kapitalne pomoći iz Državnog proračuna

-iz ugovora, naknada i drugih izvora propisanih posebnim zakonom,

-iz donacija.

Za gradnju objekata komunalne infrastrukture predviđaju se izvori financiranja:

-komunalni doprinos - 280.000,00 kn

-Proračuna Općine - 1.840.703,95kn

-Ministarstva, EU fondovi, LAG - 17.940.345,95 kn

SVEUKUPNO - 20.061.049,90kn

**Članak 3.**

**GRAĐENJE KOMUNALNE INFRASTRUKTURE**

Programom se određuju:

1. građevine komunalne infrastrukture koje će se graditi radi uređenja neuređenih dijelova građevinskog područja (skupina A) u iznosu od **0,00** kn

2. građevine komunalne infrastrukture koje će se graditi u uređenim dijelovima građevinskog područja (skupina B) u iznosu od **16.553.797,07** kn

3. građevine komunalne infrastrukture koje će se graditi izvan građevinskog područja (skupina C) u iznosu od **50.000,00** kn

4. postojeće građevine komunalne infrastrukture koje će se rekonstruirati i način rekonstrukcije (skupina D) u iznosu od **3.457.252,83** kn

Programom je obuhvaćeno građenje komunalne infrastrukture i to:

1. nerazvrstane ceste

2. javne zelene površine

3. građevine i uređaji javne namjene

4. groblja

Opis poslova, procjena troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja prikazani su tablično kako slijedi:

1. **Građevine komunalne infrastrukture koje će se graditi radi uređenja neuređenih dijelova građevinskog područja (skupina A)**

Ovim Programom nije predviđena izgradnja građevina komunalne infrastrukture koje će se graditi radi uređenja neuređenih dijelova građevinskog područja Općine Donji Kraljevec u 2022. godini.

|  |  |
| --- | --- |
| **2. Građevine komunalne infrastrukture koje će se graditi u uređenim dijelovima građevinskog područja (skupina B)** | **IZVOR FINANCIRANJA** |
| GRAĐEVINE I UREĐAJI JAVNE NAMJENE | Iznos (kn sa PDV-om) |  |
| **Autobusno okretište u Donjem Kraljevcu**-građenje | 130.000,00 | proračun |
| **Izgradnja Dječjeg vrtića "Ftiček" u Hodošanu**-nadzor-građenje | 6.531.945,66 | proračun, Ministarstvo, EU fondovi |
| **Izgradnja Doma kulture u Donjem Kraljevcu**-nadzor-građenje | 9.437.340,41 | proračun, Ministarstvo, EU fondovi |
| **GRAĐEVINE I UREĐAJI JAVNE NAMJENE UKUPNO** | **16.099.286,07** |  |
| JAVNE ZELENE POVRŠINE | Iznos (kn sa PDV-om) |  |
| **Oprema za održavanje i zaštitu**-građenje (postavljanje kamera) | 434.511,00 | proračun, Ministarstvo |
| **JAVNE ZELENE POVRŠINE UKUPNO** | **434.511,00** |  |
| JAVNA RASVJETA |  |  |
| **Nabava javne rasvjete**-građenje (nabava nove te zamjena postojeće rasvjete) | 20.000,00 | proračun |
| **JAVNA RASVJETA UKUPNO** | **20.000,00** |  |

|  |  |
| --- | --- |
| **3. Građevine komunalne infrastrukture koje će se graditi izvan građevinskog područja (skupina C)** | **IZVOR FINANCIRANJA** |
| GROBLJE | Iznos (kn sa PDV-om) |  |
| Kupnja zemljišta za potrebe proširenja groblja | 50.000,00 | proračun |
| **GROBLJE UKUPNO** | **50.000,00** |  |

|  |  |
| --- | --- |
| **4. Građevine komunalne infrastrukture koje će se rekonstruirati i način rekonstrukcije (skupina D)** | **IZVOR FINANCIRANJA** |
| NERAZVRSTANE CESTE | Iznos (kn sa PDV-om) |  |
| **Rekonstrukcija ceste**-građenje | 537.445,50 | komunalni doprinos, proračun, ŽUC |
| **NERAZVRSTANE CESTE UKUPNO** | **537.445,50** |  |
| GRAĐEVINE I UREĐAJI JAVNE NAMJENE | Iznos (kn sa PDV-om) |  |
| **Rekonstrukcija Dječjeg vrtića "Ftiček" u Donjem Kraljevcu**-nadzor-građenje | 2.448.037,00 | proračun, Ministarstvo, EU fondovi |
| **Rekonstrukcija Doma kulture u Hodošanu**-nadzor-građenje | 471.770,33 | proračun, EU fondovi |
| **GRAĐEVINE I UREĐAJI JAVNE NAMJENE UKUPNO** | **2.919.807,33** |  |
|  |  |  |
| **UKUPNO PROGRAM GRAĐENJA KOMUNALNE INFRASTRUKTURE ZA 2022. GODINU:** | **20.061.049,90 KUNA** |

**Članak 4.**

Općinski načelnik podnosi predstavničkom tijelu jedinice lokalne samouprave izvješće o izvršenju programa građenja komunalne infrastrukture za prethodnu kalendarsku godinu.

Izvješće se podnosi istodobno s izvješćem o izvršenju proračuna jedinica lokalne samouprave.

**Članak 5.**

**ZAVRŠNE ODREDBE**

Ovaj Program stupa na snagu osmog dana od dana objave u „Službenom glasniku Međimurske županije“, a primjenjuje se od 1. siječnja 2022. godine.

**Predsjednik Općinskog vijeća:**

Mladen Taradi

KLASA: 400-08/21-01/4

URBROJ : 2109-06-03-21-07

Donji Kraljevec, 16.12.2021.